BE8 บวก 3% เก็งกำไร Q2 โตต่อ โบรกชี้ดีล “X10” เพิ่มรายได้เท่าตัว ชูเป้า 70 บ. อัพไซด์ 38%
BE8 วิ่ง 3% เก็งกำไร Q2 โตต่อ แตะ 27 ลบ. โต 23% โบรกชี้ควบรวม “X10” เพิ่มรายได้เท่าตัว ชูเป้า 70 บ. อัพไซด์ 38%
BE8 วิ่ง 3% เก็งกำไร Q2 โตต่อ แตะ 27 ลบ. โต 23% โบรกชี้ดีล “X10” เพิ่มรายได้เท่าตัว ชูเป้า 70 บ. อัพไซด์ 38%
23 พ.ค. 2565

ผู้สื่อข่าวรายงานว่าวันนี้ (20 พ.ค. 2565) ราคาหุ้นบริษัท เบริล 8 พลัส จำกัด (มหาชน) หรือ BE8 ณ เวลา 11:32 น. อยู่ที่ระดับ 50.75 บาท เพิ่มขึ้น 1.25 บาท หรือ 2.53% โดยทำจุดสูงสุดที่ 51.50 บาท และทำจุดต่ำสุดที่ 49.50 บาท ด้วยมูลค่าการซื้อขาย 107.56 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 37.93%

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (20 พ.ค. 2565) ว่า BE8 เป็นบริษัท Digital transformation ที่เน้นด้านการบริหารจัดการความสัมพันธ์กับลูกค้า (CRM) นำระบบและเทคโนโลยีมาช่วยบริหารข้อมูลลูกค้า (ทั้งการขายและการตลาด) ให้มีประสิทธิภาพมากยิ่งขึ้น ระยะสั้นคาดกำไรไตรมาส 2/2565 อยู่ที่ 27 ล้านบาท เพิ่มขึ้น 23% จากงวดเดียวกันของปีก่อน และเพิ่มขึ้น 14% จากไตรมาสก่อน เป็น new high ต่อเนื่อง
ทั้งนี้คาดกำไรปี 2565 เติบโต 64% จากงวดเดียวกันของปีก่อน อยู่ที่ 135 ล้านบาท และเติบโตสูงเฉลี่ย 63% ต่อปีในช่วง 3 ปี ข้างหน้า จาก 1) การควบรวม X10 ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด 3) การรุกตลาดภาครัฐที่ยังมีโอกาสมหาศาล 4) การทำ JV, M&amp;A ที่มีโอกาสเห็นเพิ่มเติม อย่างไรก็ดีทางฝ่ายวิจัยปรับราคาเป้าหมายขึ้นเป็น 70 บาท